Bis-saba' tal-kundanna l-poplu Ruman sallab/ħaraq l-ewwel Insara fi żmien imbiegħed. U l-erwieħ-martri telgħu kor tnejn tnejn — ħamiern abjad/ilsna nar — lejn il-premju mwiegħed. (U Neruni xeher għalxejn). Iilum minn Via Nazionale ġejt fuq il-Kolossew iswed bl-exbaust. Ix- xita siblet f'daqqa, tisrip/riefnu/ragħad ifaqqa' —f'dillierju deher dal- posti Fir-riċess ta' waħda mill-ħnejjiet tħarrket ħamiema bajdanija tistkenn mit-taqliba sajfija li ħakmet bla twissija. It-tbarqim tagħha ma kienx għall-martri antiki bħal fossili fil-blat; pjuttost kien karba-sogħba għall-istat ta' tempju hekk grandjuż illum priġunier silenzjuż bejn mijiet ta' vetturi ġġammjati — bħal swaba' ta' kundanna — iqaħqgħu l-karbon monossidu f'tarantella tal-fgati.